CELEX: 32021R1466
Language: bg
Date: 2021-07-06 00:00:00
Title: Регламент за изпълнение (ЕС) 2021/1466 на Комисията от 6 юли 2021 година за изменение на Регламент за изпълнение (ЕС) 2016/1239 по отношение на размера на обезпечението и срока на валидност на лицензиите за износ на ориз

13.9.2021   
               
               
                  BG
               
               
                  Официален вестник на Европейския съюз
               
               
                  L 321/16
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1466 НА КОМИСИЯТА
         от 6 юли 2021 година
         за изменение на Регламент за изпълнение (ЕС) 2016/1239 по отношение на размера на обезпечението и срока на валидност на лицензиите за износ на ориз
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 178 и член 223, параграф 3, букви а), б) и в) от него,
         като има предвид, че:
         
                     (1)
                  
                  
                     С Регламент за изпълнение (ЕС) 2016/1239 на Комисията (2) се определят правила за прилагането на Регламент (ЕС) № 1308/2013 по отношение на системата за лицензии за внос и износ.
                  
               
                     (2)
                  
                  
                     Задължението за представяне на лицензии за износ на „олющен ориз (кафяв)“, попадащ под код по КН 1006 20, и на „ориз, полубланширан или бланширан (избелен), дори полиран или гланциран“, попадащ под код по КН 1006 30, беше премахнато с Делегиран регламент (ЕС) 2016/1237 на Комисията (3), изменен с Делегиран регламент (ЕС) 2021/1467 (4).
                  
               
                     (3)
                  
                  
                     Поради това е необходимо да се заличат разпоредбите за прилагане относно размера на обезпечението и срока на валидност на тези лицензии за износ, както и изискването за уведомяване за тях.
                  
               
                     (4)
                  
                  
                     Поради това Регламент за изпълнение (ЕС) 2016/1239 следва да бъде съответно изменен.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета за общата организация на селскостопанските пазари,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) 2016/1239 се изменя, както следва:
            
                        (1)
                     
                     
                        в член 19а буква б) се заличава;
                     
                  
                        (2)
                     
                     
                        в приложение II, част II буква А се заличава.
                     
                  
         
            Член 2
            Настоящият регламент влиза в сила на седмия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 юли 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 347, 20.12.2013 г., стр. 671.
         
            (2)  Регламент за изпълнение (ЕС) 2016/1239 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на системата за лицензии за внос и износ (ОВ L 206, 30.7.2016 г., стр. 44).
         
            (3)  Делегиран регламент (ЕС) 2016/1237 на Комисията от 18 май 2016 г. за допълнение на Регламент (ЕС) № 1308/2013 на Европейския парламент и на Съвета по отношение на правилата за прилагане на системата на лицензии за внос и износ и за допълнение на Регламент (ЕС) № 1306/2013 на Европейския парламент и на Съвета по отношение на правилата за освобождаване и задържане на обезпечения, внесени във връзка с тези лицензии, и за изменение на регламенти (ЕО) № 2535/2001, (ЕО) № 1342/2003, (ЕО) № 2336/2003, (ЕО) № 951/2006, (ЕО) № 341/2007 и (ЕО) № 382/2008 на Комисията и за отмяна на регламенти (ЕО) № 2390/98, (ЕО) № 1345/2005, (ЕО) № 376/2008 и (ЕО) № 507/2008 на Комисията (ОВ L 206, 30.7.2016 г., стр. 1).
         
            (4)  Делегиран регламент (ЕС) 2021/1467 на Комисията от 6 юли 2021 г. за изменение на Делегиран регламент (ЕС) 2016/1237 по отношение на задължението за представяне на лицензии за износ на ориз (вж. страница 18 от настоящия брой на Официален вестник).